CELEX: 32019D0036
Language: sk
Date: 2019-11-28 00:00:00
Title: Rozhodnutie Európskej centrálnej banky (EÚ) 2019/2216 z 28. novembra 2019, ktorým sa mení rozhodnutie (EÚ) 2015/298 o dočasnom rozdeľovaní príjmu Európskej centrálnej banky (ECB/2019/36)

23.12.2019   
               
               
                  SK
               
               
                  Úradný vestník Európskej únie
               
               
                  L 332/183
               
            
         ROZHODNUTIE EURÓPSKEJ CENTRÁLNEJ BANKY (EÚ) 2019/2216
         z 28. novembra 2019,
         ktorým sa mení rozhodnutie (EÚ) 2015/298 o dočasnom rozdeľovaní príjmu Európskej centrálnej banky (ECB/2019/36)
         RADA GUVERNÉROV EURÓPSKEJ CENTRÁLNEJ BANKY,
         so zreteľom na Zmluvu o fungovaní Európskej únie,
         so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 33,
         keďže:
         
                     (1)
                  
                  
                     Rozhodnutie Európskej centrálnej banky (EÚ) 2016/2247 (ECB/2016/35) (1) upravuje možnosť vytvorenia rezervy na krytie finančných rizík v súvahe Európskej centrálnej banky. V článku 3 rozhodnutia Európskej centrálnej banky (EÚ) 2015/298 (ECB/2014/57) (2) je potrebné uviesť odkaz na túto rezervu na krytie finančných rizík.
                  
               
                     (2)
                  
                  
                     Preto by sa rozhodnutie (EÚ) 2015/298 (ECB/2014/57) malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Zmena
            Článok 3 rozhodnutia (EÚ) 2015/298 (ECB/2014/57) sa nahrádza takto:
            
               „Odchylne od článku 2 Rada guvernérov rozhodne pred koncom finančného roka o tom, či si ECB ponechá celý príjem uvedený v článku 2 alebo jeho časť v rozsahu potrebnom na zabezpečenie toho, aby výška rozdeľovaného príjmu nepresiahla výšku čistého zisku ECB za daný rok. Takého rozhodnutie príjme Rada guvernérov, ak na základe odôvodneného odhadu vypracovaného Výkonnou radou očakáva, že ECB dosiahne celkovú ročnú stratu alebo vytvorí čistý ročný zisk, ktorý je nižší ako odhadovaná výška jej príjmu uvedeného v článku 2. Rada guvernérov môže pred koncom finančného roka rozhodnúť, že prevedie celý príjem ECB uvedený v článku 2 alebo jeho časť do rezervy na krytie finančných rizík.“
            
         
         
            Článok 2
            Nadobudnutie účinnosti
            Toto rozhodnutie nadobúda účinnosť 31. decembra 2019.
         
         
            Vo Frankfurte nad Mohanom 28. novembra 2019
            
               
                  Prezidentka ECB
               
               Christine LAGARDE
            
         
         
            (1)  Rozhodnutie Európskej centrálnej banky (EÚ) 2016/2247 z 3. novembra 2016 o ročnej účtovnej závierke Európskej centrálnej banky (ECB/2016/35) (Ú. v. EÚ L 347, 20.12.2016, s. 1).
         
            (2)  Rozhodnutie Európskej centrálnej banky (EÚ) 2015/298 z 15. decembra 2014 o dočasnom rozdeľovaní príjmu Európskej centrálnej banky (ECB/2014/57), (Ú. v. EÚ L 53, 25.2.2015, s. 24).